CELEX: 22021D0036
Language: fi
Date: 2020-12-16 00:00:00
Title: Yhteisön ja Sveitsin maaliikennekomitean päätös N:o 3/2020, annettu 16 päivänä joulukuuta 2020, Sveitsissä 1 päivästä heinäkuuta 2021 sovellettavasta ajoneuvojen käyttömaksujärjestelmästä [2021/36]

18.1.2021   
               
               
                  FI
               
               
                  Euroopan unionin virallinen lehti
               
               
                  L 15/48
               
            
         YHTEISÖN JA SVEITSIN MAALIIKENNEKOMITEAN PÄÄTÖS N:o 3/2020,
         annettu 16 päivänä joulukuuta 2020,
         Sveitsissä 1 päivästä heinäkuuta 2021 sovellettavasta ajoneuvojen käyttömaksujärjestelmästä [2021/36]
         YHTEISÖN JA SVEITSIN MAALIIKENNEKOMITEA, joka
         ottaa huomioon rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen (1), jäljempänä ’sopimus’, ja erityisesti sen 40 artiklan 6 kohdan ja 52 artiklan 4 kohdan,
         sekä katsoo seuraavaa:
         
                     (1)
                  
                  
                     Sveitsi perii sopimuksen 40 artiklan mukaisesti 1 päivästä tammikuuta 2001 alkaen syrjimättömän käyttömaksun ajoneuvoista niiden aiheuttamien kustannusten vuoksi (”raskaan liikenteen suoriteperusteinen käyttömaksu”). Tämä käyttömaksu erotellaan kolmen päästönormiluokan (Euro-päästöluokitusten) mukaan.
                  
               
                     (2)
                  
                  
                     Tätä varten sopimuksen 40 artiklan 2 ja 4 kohdassa vahvistetaan käyttömaksujen painotettu keskiarvo, saastuttavimman ajoneuvoluokan suurin käyttömaksu ja käyttömaksun suurin ero eri luokkien välillä.
                  
               
                     (3)
                  
                  
                     Sopimuksen 40 artiklan 6 kohdan mukaan yhteisön ja Sveitsin maaliikennekomitea määrittää painotuksen kerran kahdessa vuodessa tehtävän tarkastelun perusteella ottaakseen huomioon Sveitsissä liikennöivän ajoneuvokannan rakenteellisen kehityksen sekä Euro-normien mahdolliset muutokset. Kun otetaan huomioon Sveitsissä liikennöivien ajoneuvojen kannan nykyaikaistuminen, minkä ansiosta yhä useammat ajoneuvot ovat uusimpien Euro-normien mukaisia, Euro-normiluokkien jakautumista olisi mukautettava siten, että vähiten saastuttava päästöluokka Euro VI pysyy alhaisimmassa käyttömaksuluokassa, kun taas päästöluokat Euro IV ja V siirretään kalleimpaan luokkaan.
                  
               
                     (4)
                  
                  
                     Samasta syystä olisi poistettava 10 päivänä kesäkuuta 2011 annetussa yhteisön ja Sveitsin maaliikennekomitean päätöksessä N:o 1/2011 (2) vahvistettu 10 prosentin alennus asianomaisesta käyttömaksuluokasta päästöluokkiin Euro II ja III kuuluville ajoneuvoille, joihin on jälkiasennettu hyväksytty hiukkaspäästöjen suodatusjärjestelmä.
                  
               ON PÄÄTTÄNYT SEURAAVAA:
         
            1 artikla
            Raskaan liikenteen suoriteperusteinen käyttömaksu ajoneuvoilta, joiden kokonaispaino kuormattuna on enintään 40 tonnia ja jotka kulkevat 300 kilometrin matkan, on
            
                        —
                     
                     
                        372,00 Sveitsin frangia käyttömaksuluokassa 1
                     
                  
                        —
                     
                     
                        322,80 Sveitsin frangia käyttömaksuluokassa 2
                     
                  
                        —
                     
                     
                        273,60 Sveitsin frangia käyttömaksuluokassa 3.
                     
                  
         
            2 artikla
            Käyttömaksuluokkaa 1 sovelletaan kaikkiin ajoneuvoihin, jotka on otettu liikenteeseen ennen Euro VI -normin voimaantuloa.
            Käyttömaksuluokkaa 3 sovelletaan päästöluokan Euro VI ajoneuvoihin.
         
         
            3 artikla
            Kumotaan päätös N:o 1/2011.
         
         
            4 artikla
            Tämä päätös tulee voimaan 1 päivänä heinäkuuta 2021.
         
         
            Tehty Bernissä 16 päivänä joulukuuta 2020.
            
               
                  Sveitsin valaliiton puolesta
               
               
                  Puheenjohtaja
               
               Peter FÜGLISTALER
            
            
               
                  Euroopan unionin puolesta
               
               
                  Euroopan unionin valtuuskunnan johtaja
               
               Elisabeth WERNER
            
         
         
            (1)  EYVL L 114, 30.4.2002, s. 91.
         
            (2)  Yhteisön ja Sveitsin maaliikennekomitean päätös N:o 1/2011, annettu 10 päivänä kesäkuuta 2011, alennuksen myöntämisestä raskaan liikenteen suoriteperusteisiin käyttömaksuihin päästöluokkiin Euro II ja III kuuluville ajoneuvoille, joissa on hyväksytty hiukkaspäästöjen vähennysjärjestelmä (EUVL L 193, 23.7.2011, s. 52).